Γιώργος Πίσσας

Ο Γιώργος Πίσσας (γενν. Αθήνα, 15 Ιανουαρίου 1956) είναι παλαίμαχος διεθνής ποδοσφαιριστής που αγωνιζόταν στη θέση του επιθετικού μέσου.
Ξεκίνησε τη σταδιοδρομία του από το σύλλογο του Γ.Σ. Ηλιούπολης σε νεαρή ηλικία, περίοδο κατά την οποία κλήθηκε στην Εθνική Ομάδα των Ερασιτεχνών. Έχει, επίσης, αγωνισθεί στην Εθνική Μεσογειακή Ομάδα. Το 1978 αναδείχθηκε πρώτος σκόρερ στο Νότιο Όμιλο της Β΄Εθνικής με 23 τέρματα, για λογαριασμό της Κορίνθου, με την οποία κέρδισε το πρωτάθλημα το 1979 και ανέβηκε στην Α΄Εθνική. Σημαντική καριέρα έκανε και με τις ομάδες του Απόλλωνα Αθηνών, αλλά και του Αθηναϊκού Βύρωνα. Έχει λάβει μέρος σε 152 επίσημους αγώνες πρωταθλήματος της Α΄ Εθνικής (92 με την Κόρινθο, 60 με τον Απόλλωνα Αθηνών) και έχει πετύχει 35 τέρματα (20 και 15, αντίστοιχα).

Πηγές
 Γεώργιος Παγιωτέλης, "Το Έπος της Α΄Εθνικής" (έκδοση περιοδικού "ΟΙ ΠΑΓΚΟΣΜΙΟΙ", τεύχη ετών 1994-1996)
 "40 χρόνια ποδόσφαιρο & ΠΡΟ-ΠΟ" (έκδοση εφημερίδας "Προπόραμα", Αθήνα, 2000)

Εξωτερικοί σύνδεσμοι
 Youtube: Ο Γιώργος Πίσσας σκοράρει σε αγώνα Απόλλωνα Αθηνών-ΑΕΚ

Παραπομπές

Έλληνες ποδοσφαιριστές
Μέσοι ποδοσφαιριστές
Ποδοσφαιριστές Απόλλων Σμύρνης
Ποδοσφαιριστές Π.Α.Σ. Κορίνθου
Ποδοσφαιριστές Αθηναϊκού